
“MĒS SĀKAM SAVU UZBRUKUMA SKRĒJIENU!” 


Dizaina direktors Jenss Kronvolds Frederiksens (Jens Kronvold Frederiksen), modeļu dizainers 
Džordans Deivids Skots (Jordan David Scott), grafiskais dizainers Medisons O’Nīls (Madison O’Neil) 

LEGO® Star Wars sērijas pirmsākumi meklējami 1999. gadā, un kopš tā laika šajā produktu līnijā katru gadu esam 
radījuši jaunus modeļus. LEGO Star Wars dizaina komandā darbojas vienpadsmit modeļu dizaineri un četri grafiskie 
dizaineri. Komandā strādā gan pavisam jauni dizaineri ar svaigām idejām, gan pieredzējuši LEGO Star Wars dizaineri, 
kuru kontā jau ir daudz modeļu. 


Šī komanda spēj gan radīt jaunus, novatoriskus LEGO Star Wars modeļus, gan pārbūvēt un uzlabot klasisko un 
leģendāro Star Wars kuģu iepriekšējās LEGO versijas. Mūsu galvenās LEGO Star Wars produktu līnijas uzmanības 
centrā ir aizraujošu, interesantu un iedvesmojošu LEGO Star Wars modeļu radīšana bērniem. 


Savukārt LEGO Direct līnija mums sniedz iespēju izveidot vēl lielākus, sarežģītākus modeļus, pievēršot īpašu 
uzmanību precizitātei un detaļām. Šo modeļu veidošana ir patīkama un aizraujoša nodarbe, bet tas ir arī pamatīgs 
izaicinājums! Mēs vienmēr ieguldām visus savus spēkus un ceram, ka jums patiks būvēt to, ko esam radījuši! 


Dizaina direktors Jenss Kronvolds Frederiksens (Jens Kronvold Frederiksen), modeļu dizainers Džordans Deivids 
Skots (Jordan David Scott), grafiskais dizainers Medisons O‘Nīls (Madison O’Neil) 


Patīkamu būvēšanu! 


Jenss Kronvolds Frederiksens (Jens Kronvold Frederiksen) 
Dizaina direktors, LEGO® Star Wars™ 


PAR LEGO® STAR WARS DIZAINA KOMANDU 

PAR Y-WING STARFIGHTER™ 


Y-wing mirdz no zvaigžņu putekļiem un ir piekrauts ar smagu protonu bumbu 
kravu. Tas ir izturīgs iznīcinātājs–bumbvedējs, kas sākotnēji tika veidots 
izmantošanai klonu karos. Tomēr šo liela darbības rādiusa bumbvedēju 
ar laiku aizstāja lielāki Impērijas zvaigžņu flotes kuģi; atlikušie kuģi tika 
pārdoti, atdoti vai nozagti un nokļuva dumpinieku rokās. Burta Y formas dēļ 
dumpinieki, kas izmantoja šo kosmosa kuģi, to dēvēja arī par “kraukļa kaulu”, 
un Y-wing kļuva par nenovērtējamu resursu cīņā pret Galaktikas Impēriju. 


Y-wing korpuss bija labi aizsargāts, un sākotnēji — klonu karu laikā — tam 
bija glīts, estētisks fizelāžas pārklājums. Tomēr korpusa pārklājumam pārāk 
bieži bija nepieciešama apkope, turklāt tas bija jānoņem katru reizi, kad 


bija jāveic darbi kuģa iekšpusē. Līdz ar to, kad Y-wing kuģus sāka izmantot 
dumpinieku alianse, apkopes darbinieki pārklājumu bieži neuzlika atpakaļ, 
atstājot fizelāžu atsegtu. Šādi tika samazināts kosmosa kuģa svars, turklāt 
arī dzinēji tika ātrāk dzesēti, līdz ar to Y-wing tā darbojās labāk. 


Y-wing ar jaudīgu artilēriju un uzticamo gaismas ātruma režīmu tika 
izmantots neskaitāmās kaujās. Pateicoties izturīgajai fizelāžai un 
aizsargvairogiem, kuģis spēja pretoties zenītartilērijas ugunīm, bet pieticīgā 
ātruma dēļ Y-wing grūti klājās gaisa kaujās ar daudz ātrākajiem TIE 
Fighter™. Par Y-wing lietderību liecina gadījums, kad dumpinieku grupa uz 
planētas Yavin 4 savu Zelta eskadronu pilnībā izveidoja no jaudīgiem Y-wing 
kuģiem. 


Ralph McQuarrie © & ™ Lucasfilm Ltd. 

FAKTI/SPECIFIKĀCIJA 


Fakti par BTL Y-wing 
Ražotājs 
Koensayr Manufacturing 
Modelis 
BTL Y-Wing kosmosa kuģis 
Piederība 
Dumpinieku alianse 


Tehniskā specifikācija — BTL Y-wing 
Garums 
16,24 metri 
Augstums 
2,44 metri 
Maksimālais ātrums atmosfērā 
1000 km/h 
Gaismas ātruma režīma kategorija 
Klase 1.0 
Bruņojums 
Taim un Bak IX4 lāzerlielgabali (2) 
SW-5 jonu lielgabali (2) 
Artilērijas mīnmetējs 


Dzinēja bloks 
Turbo modificēts R200 labā borta jonu dzinējs 
Komanda 
1 pilots 
Astromech droīds 


© & ™ Lucasfilm Ltd. 

J.: Y-wing bija noņemams korpusa pārklājums, kurš bieži netika uzlikts. 
Kādu tehniku jūs izmantojāt, lai modelis būtu pietiekami izturīgs, ja tam ir 
tik atklāta fizelāža? 
A.: Kad es sāku būvēt Y-wing, es zināju, ka dzinēji sānos būs vislielākā 
problēma. Tie ir ļoti gari un tievi. Tas ietekmēja arī līdzsvara punktu, un šo 
dzinēju nostiprināšana bija visai sarežģīta. Es izmēģināju vairākus atšķirīgus 
dizaina variantus, bet beigās izrādījās, ka vienkāršs Technic detaļu rāmis un 
dažas ļoti stabilas šķērsvirziena asis bija viss, kas vajadzīgs, lai konstrukcija 
būtu izturīga un viegli uzbūvējama. Tādējādi es varēju visu konstrukciju 
apdarināt ar Y-wing atklātās fizelāžas detaļām. 


J.: Ar ko Y-wing izceļas citu LEGO Star Wars komplektu vidū? 
A.: Manuprāt, tas ir viens no nedaudzajiem UCS Star Wars komplektiem, 
kurā ir tik daudz tehniska izskata detaļu — burtiski visas modeļa daļas ir 
piepildītas ar sarežģītām, sīkām detaļām un būvējumiem. 


IEPAZĪSTIETIES AR MODEĻU DIZAINERU 


J.: Star Wars pasaulē ir daudz unikālu un leģendām apvītu 
transportlīdzekļu. Kā jūs izvēlaties, kurš būs nākamais lieliskais 
LEGO® Star Wars transportlīdzeklis, ko izveidos jūsu komanda? 
A.: Nākamā modeļa izvēle ir ilgs process, kurā tiek ņemti vērā daudzi 
faktori. Vispirms mēs izpētām fanu atsauksmes un vēlmes attiecībā uz 
iespējamiem jauniem modeļiem. Mēs arī izpētām potenciālā jaunā modeļa 
iepriekšējās versijas — cik sen tās ir izlaistas un kā mēs tās varētu 
uzlabot jaunā versijā? Visbeidzot jaunā modeļa izvēli ietekmē arī jaunu 
Star Wars filmu vai citu atbilstošu materiālu izlaišana. 


J.: Ir vairākas atšķirīgas Y-wing versijas — BTL-S3 divpilotu 
iznīcinātājs, BTL-A4 ar priekšējo jonu lielgabalu, “Longprobe” modelis 
un, protams, pati pirmā versija — BTL-B. Kā jūs izlēmāt, kuru Y-wing 
versiju būvēt no LEGO klucīšiem? 
A.: Mēs vēlējāmies izveidot visleģendārāko Y-wing versiju visā Star 
Wars pasaulē. BTL-A4 Y-wing kosmosa kuģis parādās filmas “Star Wars 
Episode IV: A New Hope” (Epizode IV: Jauna cerība) ainā ar skrējienu 
pa tranšeju. Tā ir viena no zīmīgākajām Star Wars ainām, tāpēc mēs 
palikām pie šīs versijas. 


Džordans Deivids Skots (Jordan David Scott) 


© & ™ Lucasfilm Ltd. 


Džordans Deivids Skots (Jordan David Scott) 

J.: Kuras Y-wing raksturīgās detaļas tev bija svarīgi iekļaut galīgajā 
dizaina variantā? 
A: Skatoties uz atsaucei izmantotajiem attēliem, man īpaši patika pelēkzilā 
līnija kabīnes sānos. Šī līnijas dēļ vajadzēja lietot interesantāku būvēšanas 
tehniku, bet man šķiet, ka man tas izdevās. Līdzīga tehnika tika izmantota 
mazākam modelim no filmas “Rogue One”. Vēl viena detaļa, ko es vēlējos 
paturēt, bija modeļa detalizētā apakšpuse — līdzīgi kā UCS Snowspeeder 
modelim, kuru arī veidoju es. Man šķiet, ka ir svarīgi, lai modelis būtu precīzs 
un filmai atbilstošs no visām pusēm. 


J.: Kā notiek LEGO klucīšu krāsu izvēle, veidojot modeli? Vai cenšaties 
krāsas pieskaņot filmā redzamajiem zvaigžņu kuģiem vai arī tiek ņemti 
vērā kādi citi faktori? 
A: Modeļa ārpusei noteikti ir jābūt pēc iespējas precīzākai. Laimīgā kārtā 
Y-wing krāsu gamma ir mierīga, bet ar dažiem interesantiem akcentiem. 
Es izmantoju daudz pelēkās un tumši pelēkās krāsas klucīšu un pievienoju 
brūnas un tumši sarkanas krāsas caurules, kā arī tumšas smilškrāsas 
klucīšus aprūsējušām, apdilušām detaļām. Iekšpusē modelis ir diezgan 
krāsains, lai būvēšana būtu vienkāršāka. Es esmu no Skotijas, tāpēc es katrā 
būvē cenšos kaut kur paslēpt zilu un baltu klucīti. Kabīne ir pilnīgi balta, tas 
nebija pārāk sarežģīti! 


© & ™ Lucasfilm Ltd. 


J.: Vai bija kāda Y-wing daļa, ko bija īpaši grūti uzbūvēt no LEGO 
klucīšiem? Kā izdevās šo problēmu atrisināt? 
A.: Pilnīgi noteikti. Jau pieminētos sānu dzinējus bija ļoti sarežģīti 
nostabilizēt, bet vislielākais izaicinājums bija to cilindriskā forma. Iepriekšējās 
UCS Y-wing versijas konstrukcija bija stūraināka, tāpēc es centos to uzlabot, 
un tas radīja daudz sarežģījumu būvēšanas procesā. Atbalsta piloni, kas 
atrodas zem dzinējiem, ir būvēti uz 4 pusēm, un tos uzbūvēt bija viegli. Bet 
piestiprināt visu dzinēju pie modeļa šasijas bija īsts izaicinājums. Manā 
būvējumā savienojumu punkti bija novietoti tādā pašā leņķī kā atbalsta 
piloni, un tas nebija īsti precīzi. Man nācās izmantot dažas ļoti dīvainas 
konstrukcijas ar grozāmām detaļām, lai izveidotu savienojuma punktu 45 
grādu leņķī. Pēc tam man vēl vajadzēja pievienot sīkās detaļas, lai dzinēji 
izskatītos apaļi. Tas nebija viegli, bet esmu priecīgs, ka beigās tas izdevās. 
Manuprāt, izskatās diezgan precīzi... Es ceru, ka fani domā tāpat! 


J.: Cik precīzs ir LEGO Y-wing, salīdzinot ar īsto versiju Star Wars 
pasaulē? 
A.: Manuprāt, tas ir diezgan precīzs. Man bija daudz noderīgas informācijas 
no Lucasfilm, kā birojā pieejamie modeļu komplekti. Tomēr, runājot par 
studijas mēroga modeļiem, dažādu ainu filmēšanai tikai izmantoti vairāki 
modeļi, tāpēc bija visai sarežģīti noteikt, kuru no Y-wing modeļiem es būvēju. 
Kopumā es teiktu, ka LEGO® Y-wing ir vairāku atšķirīgu modeļu kombinācija. 

J.: Vai ir kādas neaizmirstamas detaļas no minifigūru filmas versijām, ko 
tev bija svarīgi ietvert galīgajā dizaina variantā? 
A.: Šajā komplektā vissvarīgākā, protams, bija Zelta vadoņa jeb Jon “Dutch” 
Vander ķivere. Olīvzaļā krāsa un simboli sānos padara to unikālu. 


J.: Kas tev patīk minifigūru dizaina veidošanas procesā? 
A.: Man ir paveicies — esmu gan aizrautīgs Star Wars fans, gan LEGO fans, 
tāpēc iespēja pārnest varoņus no vienas iemīļotas pasaules uz citu man ir 
patiesi īpaša. Ja man būtu jāizvēlas iemīļotākā procesa daļa, es teiktu, ka tā 
ir dizaina pabeigšana, kad es pirmoreiz saņemu drukātos elementus un varu 
varoni paturēt rokās. 


IEPAZĪSTIETIES AR GRAFISKO DIZAINERU 


Medisons O’Nīls (Madison O’Neil) 


Medisons O’Nīls (Madison O’Neil) 


J.: Kā tu sāc grafiskā dizaina procesu jaunam komplektam un jaunām 
minifigūrām? 
A.: Uzsākot grafiskā dizaina procesu, mums parasti ir skaidra doma, kurus 
varoņus vēlamies iekļaut komplektā. No šī izejas punkta es pāreju pie 
informācijas vākšanas un grafiskā dizaina izpētes. Izpētes gaitā parasti 
tiek izveidotas vairākas dizaina versijas, mēs spēlējamies ar krāsu izvēli 
un elementu lielumu. Dažreiz es zīmēju skices ar roku, bet parasti uzreiz 
strādāju programmā Adobe Illustrator. Pēc tam mēs dizainu vairākas reizes 
apspriežam un vērtējam Star Wars grafiskā dizaina komandā, lai veiktu 
uzlabojumus. Un, protams, Lucasfilm apstiprinājums ir pēdējais posms, kurā 
var tikt prasītas izmaiņas. 


J.: Ar kādiem izaicinājumiem saskaraties, veidojot dizainus, kuriem ir 
jābūt atpazīstamiem un pietiekami detalizētiem, bet vienlaikus tik maziem, 
lai derētu minifigūrai? 
A.: Lielāko izaicinājumu sagādā Star Wars varoņi, kuriem ir ļoti daudz detaļu. 
Standarta minifigūra ir sīciņa, un tās proporcijas ļoti atšķiras no īsta cilvēka 
proporcijām. Mēģinot atrast vietu visām svarīgajām detaļām, es reizēm 
jūtos gluži kā liekot puzli. Bet daļa no LEGO® būtības ir vienkāršošana. Mēs 
nosakām vissvarīgākās detaļas, kas raksturīgas varoņiem, un atmetam 
sīkumus, kas šajā mērogā nesniedz būtiskus dizaina uzlabojumus. 


© & ™ Lucasfilm Ltd. 

© & ™ Lucasfilm Ltd. 
Vadības pultis 


Y-Wing pilots 
Astromech droīds 


J.: Kādus atsauces materiālus jūs izmantojat, veidojot minifigūru 
rotājumus? Kadrus no filmām? Licencētos attēlus? 
A.: Tas lielā mērā ir atkarīgs no tā, kuras filmas tēls tas ir. Ja filma vēl nav 
laista klajā, mēs saņemam konceptuālus attēlus un tēla momentuzņēmumus, 
pēc kuriem strādāt. Ja tēls ir no oriģinālās triloģijas vai priekšvēstures 
filmām, man patīk noskatīties filmu un apkopot kadrus no tās. Manuprāt, 
tas vislabāk atspoguļo to, kā auditorija ir iepazinusi šo tēlu, turklāt tas ir 
labs iegansts darbā skatīties Star Wars filmas! Zelta vadoņa gadījumā es 
ieguvu kadrus no filmas “A New Hope” un pat atsaucos uz viņa epizodisko 
parādīšanos filmā “Rogue One”. 


J.: Star Wars pasaules varoņi ir ļoti detalizēti. Kā tu izvēlies, kuras 
detaļas iedzīvināt un kuras tomēr nav tik svarīgas galīgajā dizaina 
variantā? 
A.: Viss ir atkarīgs no mēroga un ietekmes. Lai nodrošinātu grafikas kvalitāti, 
mums ir noteiktas dizaina prasības, piemēram, minimālais līnijas biezums 
un punkta lielums. Dažas tēlu detaļas ir pārāk mazas, tāpēc, atbilstoši 
mūsu vadlīnijām, tās nevar iekļaut. Citas sīkas detaļas tiek atmestas, jo tās 
nav tik nozīmīgas. Tās ir lietas, ko pat tēla fani, iespējams, neatcerēsies. 
Interesantākās un raksturīgākās iezīmes vienmēr tiek izceltas. 


LEGO and the LEGO logo are trademarks of the LEGO Group. ©2018 The LEGO Group. 


